b'\n_START_ARTICLE_\nPredsjednik Sovjetskog Saveza\n_START_SECTION_\nRazvoj titule\n_START_PARAGRAPH_\nU predrevolucionarno vrijeme Rusije 1917. godine Vladimir Ilji\xc4\x8d Lenjin donosi odluku o sazivanju Sveruskog Kongresa Sovjeta na kojem su se odre\xc4\x91ivali potezi komunisti\xc4\x8dke partije radi preuzimanja vlasti. Tako\xc4\x91er je do\xc5\xa1lo do podjele funkcija me\xc4\x91u najvi\xc5\xa1im partijskim slu\xc5\xbebenicima. Lenjin tada zadr\xc5\xbeava u svojim rukama predsjedni\xc5\xa1tvo partije dok poziciju Predsjednik Centralnog Izvr\xc5\xa1nog Komiteta Sveruskog kongresa Sovjeta dobiva Lev Kamenev. Osvajanjem vlasti njegova \xc4\x87e titula de facto postati titula predsjednika dr\xc5\xbeave dok \xc4\x87e Lenjin uzeti titulu premijera, \xc4\x8dime se odmah degradirala pozicija predsjednika na onu ceremonijalnih du\xc5\xbenosti._NEWLINE_Progla\xc5\xa1enjem Saveza Sovjetskih Socijalisti\xc4\x8dkih Republika 1922. godine stvorila se i nova predsjedni\xc4\x8dka du\xc5\xbenost imena Predsjedatelj Centralnog Izvr\xc5\xa1nog Komiteta SSSR-a. Ta se evolucija predsjedni\xc4\x8dke du\xc5\xbenosti stvara kako bi osim Rusije i ostale savezne dr\xc5\xbeave dale najvi\xc5\xa1e dr\xc5\xbeavne du\xc5\xbenosti. To zajedni\xc4\x8dko predsjedni\xc5\xa1tvo \xc4\x87e trajati de facto do rujna 1937., kada \xc4\x87e svi predsjednici osim dvojice biti likvidirani u Staljinovim \xc4\x8distkama. Tu novu situaciju priznao je i Staljin, koji tada progla\xc5\xa1ava kako \xc4\x87e nova slu\xc5\xbebena titula predsjednika biti Predsjedatelj Prezidijuma Vrhovnog Sovjeta SSSR-a i da \xc4\x87e to biti samo jedan \xc4\x8dovjek. Ovaj \xc4\x87e naziv predsjedni\xc4\x8dke titule trajati sve do posljednjeg predsjednika Mihaila Gorba\xc4\x8dova, koji \xc4\x87e ju mijenjati \xc4\x8dak 3 puta.\n_START_SECTION_\nPredsjednik Vrhovnog Sovjeta SSSR-a\n_START_PARAGRAPH_\nMihail Gorba\xc4\x8dov, 25. svibnja 1989. - 15. o\xc5\xbeujka 1990.'